《行路难》
元代·李裕

行路难，路悠长，壮年委身事君王。明镜绿发能几时，不觉两鬓垂秋霜。

君不见陆士衡，空叹华亭白鹤鸣。又不见张季鹰，秋风忽动江东情。

人生富贵有天命，知机自古称为明。行路难，难为言。

沧江一棹且归去，柴门深巷横云烟。

作者简介：（1294—1338）元婺州东阳人，字公饶。文宗至顺元年进士。少从许谦学，撰《至治圣德颂》。英宗召见，令宿卫禁中。文宗时授承事郎，同知汴梁路陈州事，有惠政。改道州路总管府推官，时裕已卒一月。